Flavflugila lateralo

La Flavflugila lateralo (laŭ la latinlingva scienca nomo Laterallus xenopterus alude al supozita flava koloro en flugiloj, fakte blankanigra strieco) estas akvobirdo de la rala familio, Rallidae kaj ties genro Lateralo Laterallus.HBW and BirdLife International (2021) Handbook of the Birds of the World and BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022 Ĝi troviĝas en teritorioj en suda Sudameriko, nome en Paragvajo, Bolivio kaj Brazilo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. Species Lists of Birds for South American Countries and Territories.  Alirita la 24an de Julio, 2022

Taksonomio kaj sistematiko
Tiu specio estas monotipa.

Aspekto
La Flavflugila lateralo estas ĉirkaŭ 14 cm longa kaj pezas ĉirkaŭ 52 g. Ambaŭ seksoj estas similaj. Ili havas blugrizajn bekon, krurojn kaj piedojn. Ili havas ruĝecbrunanajn vizaĝon, nukon kaj supran dorson; blankajn gorĝon kaj ventron; kaj sablokolorajn okraceajn antaŭkolon kaj bruston. Iliaj supraflugilaj kovriloj, sekundaroj kaj skapularoj havas nigrajn kaj blankajn striojn same kiel iliaj flankoj. Iliaj vosto kaj subvostaj kovriloj estas nigraj.Taylor, B., P. F. D. Boesman, E. de Juana, kaj C. J. Sharpe (2020). Rufous-faced Crake (Laterallus xenopterus), versio 1.0. En Birdoj de la Mondo (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 29an de Novembro, 2022

Distribuado kaj habitato
La Flavflugila lateralo troviĝas en en la departemento Beni de nordorienta Bolivio, en pluraj ŝtatoj en sud-centra Brazilo, kaj en centra Paragvajo. Oni konas eble dekduon de vaste disaj lokoj en tiuj areoj sed "konsiderante la taŭgan vivejon en mezaj lokoj kaj aliloke[...] la specio povas esti pli ĝeneraligita kaj malpli loka ol suspektita."
 Ĝi loĝas en marĉoj, precipe en zonoj de humida ĝis malprofunde inundita tufa aŭ matita herbo.

Referencoj

Kategorio:Raledoj
Kategorio:Birdoj de Sudameriko